ມຽນມາລົງນາມ ໃນຂໍ້ຕົກລົງ ສັນຕິພາບຂັ້ນຕົ້ນ ກັບເຜົ່າມອນ.
ມຽນມາ ລົງນາມໃນຂໍ້ຕົກລົງຢຸດຍິງກັນ ຢ່າງເປັນທາງການ ກັນພວກກະບົດເຜົ່າມອນ
ລັດຖະບານມຽນມາກ່າວວ່າ ຕົນໄດ້ລົງນາມໃນຂໍ້ຕົກລົງສັນຕິພາບຂັ້ນຕົ້ນກັບພວກແບ່ງ ແຍກດິນແດນເຜົ່າມອນ ຢູ່ໃນພາກຕາເວັນອອກສຽງ ໃຕ້ຂອງປະເທດ ຊຶ່ງເປັນການລົງ ນາມເທື່ອຫຼ້າສຸດໃນຂໍ້ຕົກລົງຫຼາຍໆສະບັບທີ່ແນໃສ່ເພື່ອຍຸຕິບັນຫາຂັດແຍ້ງກັບພວກຊົນ ຊາດຊົນເຜົ່າຂອງມຽນມາທີ່ດຳເນີນມາເປັນເວລາຫຼາຍໆທົດສະວັດ ໜັງສືພິມ New Light of Myanmar ຂອງລັດຖະບານມຽນມາເອີ້ນ ຂໍ້ຕົກລົງສະບັບ ນີ້ວ່າເປັນຂໍ້ຕົກລົງສັນຕິພາບທີ່ແນໃສ່ເພື່ອເປີດການເຈລະຈາທາງດ້ານການເມືອງກ່ຽວກັບ ບັນຫາຕ່າງໆ ຮວມທັງການສຶກສາ ສາທາລະນະສຸກແລະການປ່ອຍນັກໂທດການເມືອງ ການເຄື່ອນໄຫວ ກ່ຽວກັບການຢຸດຍິງຊົ່ວຄາວໄດ້ມີການປະກາດໃຫ້ຊາບໃນວັນທີ່ 1 ກຸມ ພານີ້ ຂໍ້ຕົກລົງສະບັບນີ້ ເປັນຂໍ້ຕົກລົງສະບັບທີ 7 ລະຫວ່າງລັດຖະບານຊຸດໃໝ່ຂອງມຽນມາ ຊຶ່ງເປັນລັດຖະບານພົນລະເຮືອນແຕ່ພຽງໃນນາມ ແລະພວກກະບົດຈາກ 11 ຊົນຊາດ ຊົນເຜົ່າກຸ່ມນ້ອຍນັບແຕ່ລັດຖະບານທະຫານທີ່ປົກຄອງປະເທດມາເປັນເວລາດົນນານໄດ້ ອອກຈາກອຳນາດໃນປີກາຍນີ້ ການຕົກລົງໄດ້ມີຂື້ນຂະນະທີ່ລັດຖະບານປະເທດຕາເວັນຕົກ ຊຶ່ງນໍາພາ ໂດຍສະຫະລັດ ແລະສະຫະພັນຢູໂຣບກົດດັນໃຫ້ມຽນມາສີ້ນສຸດການຂັດແຍ້ງກັບຊົນຊາດຊົນເຜົ່າຕ່າງໆ ທີ່ມີມາເປັນເວລາດົນນານ ເພື່ອເປັນການແລກປ່ຽນ ກັບການຍົກເລີກການລົງໂທດທາງ ດ້ານເສດຖະກິດ ທີ່ມີຕໍ່ອະດີດລັດຖະບານທະຫານມຽນມານັ້ນ ລັດຖະບານກ່າວວ່າ ການຕົກລົງກັບເຜົ່າມອນ ແມ່ນຮວມທັງຂໍ້ກຳນົດຕ່າງໆ ສຳຫຼັບຄະ ນະຜູ້ຕາງໜ້າທີ່ເປັນທາງການ ທີ່ຈະເຈລະຈາກ່ຽວກັບວັນເວລາແລະສະຖານທີ່ເພື່ອການ ເຈລະຈາສັນຕິພາບທີ່ສຳຄັນນັ້ນ ຂ່າວຍັງແຈ້ງໃຫ້ຊາບເພີ້ມຕື່ມອີກວ່າການເຈລະຈາທາງດ້ານການເມືອງຈະເລີ້ມຂຶ້ນພາຍ ໃນ 45 ມື້